|  |  |
| --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ****ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ** **ΚΕΝΤΡΟ ΕΚΠΑΙΔΕΥΣΗΣ ΓΙΑ ΤΟ ΠΕΡΙΒΑΛΛΟΝ  ΚΑΙ ΤΗΝ ΑΕΙΦΟΡΙΑ ΘΕΡΜΗΣ** |    Θέρμη, 27.09.2024 Αρ. πρωτ.: 123 |
|   Ταχ. Δ/νση : Λιβάδι Τ.Κ. – Πόλη : 57006 Θέρμη Πληροφορίες : Λουκία Λιθοξοΐδου Email : kepea.thermis.livadi@gmail.com Τηλέφωνο : 6944246338 Ιστολόγιο : [blogs.sch.gr/kepea.thermis-livadi](https://blogs.sch.gr/kepea-livadi/) | **ΠΡΟΣ** : 1. Σχολικές Μονάδες Α’/θμιας & Β’/θμιας  Εκπαίδευσης Θεσσαλονίκης (δια  των Υπευθύνων Περιβαλλοντικής  Εκπαίδευσης)**ΚΟΙΝ.:** 1. Περιφερειακή Διεύθυνση ΠΕ & ΔΕ  Εκπαίδευσης Κ. Μακεδονίας2. Υ.ΠΑΙ.Θ.Α. - Διεύθυνση Υποστήριξης  Προγραμμάτων & Εκπαίδευσης για την  Αειφορία Τμήμα Α’: Εκπαίδευση για το Περιβάλλον και  την Αειφορία 3. Δήμος Θέρμης - Διεύθυνση Παιδείας,  Νεολαίας, Δια Βίου Μάθησης και  Απασχόλησης  4. Ι.ΝΕ.ΔΙ.ΒΙ.Μ.  |

ΘΕΜΑ: Πρόσκληση συμμετοχής σε επιμορφωτική συνάντηση με θέμα"Το κλίμα αλλάζει, αλλάζω κι εγώ!", Κυριακή 3 Νοεμβρίου 2024.

Το Κέντρο Εκπαίδευσης για το Περιβάλλον και την Αειφορία Θέρμης σε συνεργασία με τον Περιφερειακό Επόπτη Ποιότητας της Εκπαίδευσης Κ. Μακεδονίας**,** τις Διευθύνσεις Πρωτοβάθμιας και Δευτεροβάθμιας Εκπαίδευσης Ανατολικής και Δυτικής Θεσσαλονίκης (δια των Υπευθύνων Περιβαλλοντικής Εκπαίδευσης) και το Δήμο Θέρμης καλεί τις/ τους εκπαιδευτικούς της Θεσσαλονίκης σε επιμορφωτική συνάντηση την Κυριακή 3 Νοεμβρίου 2024 στις 11:30-14:30 με θέμα"**Το κλίμα αλλάζει, αλλάζω κι εγώ!**". Η επιμορφωτική συνάντηση θα υλοποιηθεί στο Κ.Ε.ΠΕ.Α. Θέρμης στο Λιβάδι <https://maps.app.goo.gl/Ls8AWAttKvjUbAhv8>

 *Θεωρητικό υπόβαθρο και πρόγραμμα της συνάντησης*

Πώς οι ανθρώπινες δραστηριότητες επηρεάζουν την κλιματική αλλαγή; Πώς εκλύονται στην ατμόσφαιρα τα αέρια του θερμοκηπίου; Ποιες είναι οι συνέπειες για τον άνθρωπο και το περιβάλλον του; Αυτά είναι τα βασικά ερωτήματα που θα απαντηθούν σ’ αυτή τη συνάντηση. Οι συμμετέχοντες/ ουσες θα συνειδητοποιήσουν πώς απλές καθημερινές συνήθειες συντελούν στην ένταση των φαινομένων της κλιματικής κρίσης με στόχο να τις αλλάξουν. Σε ομάδες θα διερευνήσουν ποικίλους τρόπους για το μετριασμό της κλιματικής αλλαγής και θα παρουσιάσουν τις προτάσεις τους στην ολομέλεια. Γνωρίζοντας στρατηγικές περιορισμού της κλιματικής αλλαγής θα μπορούν σταδιακά να τις εφαρμόσουν στην καθημερινότητά τους. Απώτερος στόχος της επιμόρφωσης είναι η ενδυνάμωση των εκπαιδευτικών, η ενεργοποίησή τους και η ανάπτυξη υπεύθυνης συμπεριφοράς.

Νωρίτερα- 9.30 με 11.30 - την ίδια μέρα στον ίδιο χώρο θα υλοποιηθεί σεμινάριο (Αρ. Έγκρισης 15325/ 06.09.2024 ΠΔΕ Κ. Μακεδονίας) με θέμα *«*Εκπαίδευση πολιτών σε φυσικές καταστροφές 3: Πλημμύρες, κατολισθήσεις, παγετός» σε συνεργασία με την Τοπική Κοινότητα Λιβαδίου, τη Διεύθυνση Παιδείας, Νεολαίας, Δια βίου μάθησης και Απασχόλησης του Δήμου Θέρμης και το Αυτοτελές Τμήμα Πολιτικής Προστασίας του Δήμου Θέρμης. Το σεμινάριο εντάσσεται σε κύκλο εκπαίδευσης ενηλίκων στο πλαίσιο της Δια Βίου Μάθησης και του προγράμματος της UNESCO «Learning cities» (Θέρμη, πόλη που μαθαίνει) και απευθύνεται σε κάθε άτομο-δημότη της Θέρμης και των Τοπικών της Κοινοτήτων, καθώς και σε κάθε εκπαιδευτικό πρωτοβάθμιας και δευτεροβάθμιας εκπαίδευσης της πόλης. Όσοι επιθυμείτε, μπορείτε να συμμετέχετε και σε αυτό. Σ’ αυτή την περίπτωση, η προσέλευση είναι δύο ώρες νωρίτερα.

Αναλυτικά το πρόγραμμα της επιμορφωτικής συνάντησης έχει διαμορφωθεί ως εξής:

|  |
| --- |
| **Α’ ΜΕΡΟΣ** |
| 9.15 – 9.30 | Προσέλευση – Εγγραφές - Χαιρετισμοί |
| 9.30 – 11.30 | *Εκπαίδευση πολιτών σε φυσικές καταστροφές 3: Πλημμύρες, κατολισθήσεις, παγετός,*Αυτοτελές Τμήμα Πολιτικής Προστασίας του Δήμου Θέρμης |
| **Β’ ΜΕΡΟΣ** |
| 11.30 – 11.45 | Διάλειμμα καφέ / Προσέλευση – Εγγραφές  |
| 11.45- 12.45 | *«Μικρά βήματα για την κλιματική αλλαγή»:* Εργαστήρι σε ομάδες, Λουκία Λιθοξοΐδου, Προϊσταμένη Κ.Ε.ΠΕ.Α. Θέρμης |
| 12.45 - 13.00 | *Κλιματική κρίση, επιπτώσεις και προκλήσεις*, Εισήγηση, Λουκία Λιθοξοΐδου, Προϊσταμένη Κ.Ε.ΠΕ.Α. Θέρμης |
| 13.00 –14.15 | *Ξενάγηση στον οικισμό και το δάσος του Λιβαδίου*, Παιδαγωγική Ομάδα Κ.Ε.ΠΕ.Α. Θέρμης |
| 14.15-14.30 | Αναστοχασμός, παρατηρήσεις, λήξη της συνάντησης |

Οι εκπαιδευτικοί που ενδιαφέρονται να παρακολουθήσουν την επιμορφωτική συνάντηση μπορούν να δηλώσουν συμμετοχή μέχρι το Σάββατο 12 Οκτωβρίου 2024 στην παρακάτω φόρμα: <https://forms.gle/wnrg61xFu3edLNnDA>

Ο μέγιστος αριθμός ατόμων είναι 40 εκπαιδευτικοί από τις Διευθύνσεις Α’/θμιας και Β’/θμιας Εκπαίδευσης Ανατολικής και Δυτικής Θεσσαλονίκης.

Όσοι/ -ες οι συμμετέχοντες/ -ουσες επιθυμούν, μπορούν να γευματίσουν σε ταβέρνα του χωριού με προσωπικά τους έξοδα, αρκεί να το δηλώσουν.

Μετά την παραλαβή και την επεξεργασία των αιτήσεων θα αποσταλεί μήνυμα αποδοχής της αίτησης συμμετοχής στη επιμορφωτική συνάντηση.

Με τη λήξη της επιμορφωτικής συνάντησης θα δοθούν βεβαιώσεις παρακολούθησης.

Η παραπάνω συνάντηση δεν έχει δαπάνη για το δημόσιο.

Παρακαλούμε πολύ, να ενημερωθούν οι εκπαιδευτικοί του σχολείου σας.

 Η Προϊσταμένη του Κ.Ε.ΠΕ.Α Θέρμης



 Λουκία Λιθοξοΐδου, Ph.D

 Λουκία Λιθοξοΐδου, Ph.D.